Doreen Allen

Doreen Allen (Dartford, Kent, 1879 - 1963ko ekainaren 18a) ingeles sufragista militantea zen, eta Women's Social and Political Union-eko kidea (WSPU). Espetxeratu ondoren, bortxaz elikatu zuten, eta, horregatik eman zioten gose-grebaren domina, bere "adoreagatik".

 Biografia 
Doreen Allen Dartforden (Kent) jaio zen, Edith Doreen Allchin izenarekin, Mary Annen (sortzez Amos, 1838-1924) eta John James Allchin (1836–1903) eraikitzailearen hamar seme-alabetako bat zen. 1905ean, Melville Hodsoll Allenekin (1879-1932) ezkondu zen. Melville Hodsoll Allen Londresko Burtsan lan egiten zuen, eta Lehen Mundu Gerran kapitain gisa aritu zen Queen's Own Royal West Kent Regiment-en.Capt. Melville Hodsoll Allen, Royal West Kents - The Auxiliary Division of the Royal Irish Constabulary 1911 England Census for Edith Doreen Allen: London, Wandsworth, Streatham - Ancestry.com 

Women's Social and Political Union-en kristal-hauste kanpainan parte hartzeagatik 1912ko martxoan atxilotu ondoren, Bow Street Magistrates' Courten agertu zen 1912ko martxoaren 12an, Londresko saioetan epaiketara itzuli aurretik 1912ko martxoaren 19an: Hollowayko kartzelan lau hilabeteko kartzela-zigorra ezarri zioten. Han, gose-greba bat hasi zuen, eta bortxaz elikatu zuten.England, Suffragettes Arrested, 1906-1914 for Doreen Allan: HO 45/24665: Suffragettes: Amnesty of August 1914: Index of Women Arrested, 1906-1914 - Ancestry.com 
ezkerrera|thumb|156x156px| Sufragisten zapia
Mary Ann Aldham izan zen Hollowayko kartzelan Dorren Allenekin preso egon zenetako bat, eta bi haien sinadurak Janie Terrerok brodatutako Sufragisten zapian daude. Espetxean, moralari eusteko, emakumeek nola entretenitu atzeman behar izaten zuten: batzuek, Emmeline Pethick-Lawrencek kasu, istorioak kontatu zituzten, Doreen Allen alboan eserita duen bitartean, beso bat belaunaren gainean; Emmeline Pankhurstek WSPUren hastapenak gogoratu zituen. 1912ko ekainaren 10ean, hiru amona kartzelaratuek -Gertrude Wilkinson (ezizenez Jessie Howard), Janet Boyd eta Mary Ann Aldham- elkarrekin abestu zuten.Glenda Norquay, Voices and Votes: A Literary Anthology of the Women's Suffrage Campaign, Manchester University Press (1995) - Google Books Beste behin, emakume batzuek Veneziako merkataria obraren eszena bat interpretatu zuten, Evaline Hilda Burkitt Shylocken paperean eta Allen bera Narissaren paperean.Jane Purvis, 'The prison experiences of the suffragettes in Edwardian Britain', Women's History Review, (1995) 4:1, 103-133- pg. 112] Askatzean, Allenek emakumeen boto-eskubidearen aldeko jarduera politikoei ekin zien berriz.The Suffragette Handkerchief at the Priest House, West Hoathly - Sussex Past

WSPUko buruzagi Emmeline Pankhurst Estatu Batuetatik Britainia Handira itzuli zenean, 1913 amaieran, sufragista-talde batekin topo egin zuen Plymouthen, Doreen Allen barne. Pankhurst Majestic ontzitik lehorreratzen zen bitartean, Cat and Mouseren legearen arabera atxilotu zuten, eta Exeterreko espetxera eraman.

Bere azken urteetan, Doreen Allen Brightonen (Sussex) bizi izan zen. 1963ko ekainaren 18an hil zen.England & Wales, National Probate Calendar (Index of Wills and Administrations), 1858-1995 for Edith Doreen Allen 1963 - Ancestry.com 

Sir Geoffrey Cuthbert Allchin KCBE, CMG, MC (1895-1968), Marokoko enbaxadore britainiarraren izeba zen.

 Erreferentziak 

 Ikus, gainera 
 Emakumeen boto-eskubidea
 Hunger Strike Medal
 Sufragisten zapia
 Suffragette
 Sufragisten zerrenda
 Sufragisten zapia
 Suffragette filma

 Kanpo estekak 

Kategoria:Kent konderriko jendea
Kategoria:Sufragista britainiarrak
Kategoria:Ingalaterrako feministak